# Βικιπαίδεια:Το τέλειο άρθρο

### Από τη Βικιπαίδεια, την ελεύθερη εγκυκλοπαίδεια

Το τέλειο άρθρο της Βικιπαίδειας...

- ...δεν είναι κλεμμένο. Μπορεί μεν να είναι πλήρης αντιγραφή ή να περιέχει αντιγραμμένα τμήματα αλλά μόνο όταν αυτό επιτρέπεται από όποιον έχει τα πνευματικά του δικαιώματα και με τον απαιτούμενο τρόπο (όπως για παράδειγμα από εγχειρήματα όπως η Βικιπαίδεια σε όλες τις γλώσσες, τα οποία δημοσιεύονται με όρους GFDL, στα οποία η αντιγραφή επιτρέπεται αρκεί να αναφέρεται η πηγή και οι συντάκτες του άρθρου).
- ...ξεκινά με τον ορισμό και τη σαφή περιγραφή του αντικειμένου του. Η εισαγωγή παρουσιάζει και εξηγεί το άρθρο και τη σημασία του με διαύγεια και ακρίβεια, χωρίς να μπαίνει σε πολλές λεπτομέρειες.
- ...είναι κατανοητό. Αν και αρκετά σαφές ώστε να μπορεί να κατανοηθεί, περιέχει όλες τις απαραίτητες λεπτομέρειες. Διερευνά και εξηγεί το θέμα σε βάθος, έτσι ώστε να κατανοηθεί τόσο από ειδικούς όσο και από απλούς ανθρώπους.
- ...είναι σχεδόν αυτάρκες. Συμπεριλαμβάνει κι εξηγεί όλη την απαραίτητη ορολογία, με τρόπο ώστε κάποιος να μπορεί να κατανοήσει εντελώς το αντικείμενο χωρίς να χρειαστεί να διαβάσει πολλά άλλα άρθρα.
- ...διακλαδίζεται. Περιέχει εσωτερικούς συνδέσμους και συνδέσμους προς άλλα άρθρα, διαγλωσσικές συνδέσεις (Interwikis) αλλά και εξωτερικό υλικό, που μπορεί να διευρύνουν το υπόβαθρο ή να εμπλουτίσουν το άρθρο ή να δώσουν σχετικές πληροφορίες, έτσι ώστε οι αναγνώστες να μπορούν εύκολα να καταλάβουν πού πρέπει να καταφύγουν για περισσότερες λεπτομέρειες.
- ...μπορεί κανείς να το βρει. Περιέχει την κατηγορία ή τις κατηγορίες στην οποία/ες ανήκει, υπάρχουν ανακατευθύνσεις σε αυτό για γνωστές συντομεύσεις (π.χ. Ηνωμένες Πολιτείες της Αμερικής, ΗΠΑ αλλά και Η.Π.Α.) και εναλλακτικές ορθογραφίες που βρίσκονται σε χρήση (Χίλων αλλά και Χείλων) και οι συντάκτες του φροντίζουν ώστε να αναφέρονται σε αυτό όσα άρθρα κρίνουν απαραίτητο [πατείστε στην ένδειξη «Συνδέσεις προς εδώ» στην εργαλειοθήκη (αριστερή στήλη, κάτω από την αναζήτηση για να δείτε αν υπάρχουν ήδη αναφορές σε αυτό)].
- ...είναι απόλυτα ουδέτερο και αμερόληπτο. Γράφτηκε από μια εντελώς ουδέτερη οπτική γωνία. Παρουσιάζει τις αντίθετες απόψεις ή τις διαφωνίες λογικά και δίκαια, δίνοντας βάρος σε όλες τις πλευρές του θέματος χωρίς να παίρνει το μέρος κάποιας συγκεκριμένης ιδεολογίας ή άποψης. Οι πιο τεκμηριωμένες και αποδεκτές απόψεις τονίζονται και οι γνώμες της μειοψηφίας μπαίνουν σε δεύτερο πλάνο, ενώ την ίδια στιγμή παρέχονται αρκετές πληροφορίες και βιβλιογραφία για τον αναγνώστη, ώστε να μπορέσει να διερευνήσει οποιαδήποτε άποψη.
- ...έχει το σωστό μέγεθος. Το μέγεθος του άρθρου είναι όσο χρειάζεται για να δοθούν επαρκείς πληροφορίες και να αναλυθεί σε βάθος το αντικείμενό του, χωρίς την παρεμβολή περιττών λεπτομερειών ή πληροφοριών που θα ταίριαζαν καλύτερα σε ένα υποάρθρο, σχετικό άρθρο, ή σε διαφορετικό Βικιεγχείρημα.
- ...μεταδίδει επιστημονική γνώση. Είναι στηριγμένο σε γεγονότα και στοιχεία και θεμελιωμένο πάνω σε στέρεες επιστημονικές και λογικές αρχές.
- ...είναι ακριβές και σαφές. Δεν περιέχει κενές γενικολογίες και μισές αλήθειες που μπορεί να προέρχονται από ελλιπή γνώση του θέματος.
- ...είναι καλά τεκμηριωμένο. Όλα τα στοιχεία αντλούνται από αξιόπιστες και γνωστές πηγές, και ειδικά από εκείνες τις πηγές που είναι πιο προσβάσιμες και ενημερωμένες.
- ...είναι ξεκάθαρο, γραμμένο έτσι ώστε να αποφεύγονται διφορούμενα νοήματα και παρανοήσεις. Ξεκινά με έναν ορισμό και ακολουθεί μια λογική δομή. Χρησιμοποιεί εύληπτες προτάσεις, γραμματική και συντακτικό.
- ...συμπεριλαμβάνει πληροφοριακές εικόνες σχετικές με το θέμα, με μια επεξηγηματική λεζάντα στην καθεμιά. Μπορεί να περιλαμβάνει χάρτες, πορτρέτα, φωτογραφίες ή έργα τέχνης. Εικόνες αρκετές ώστε να κάνουν το άρθρο πιο ενδιαφέρον ή κατανοητό, αλλά όχι τόσες ώστε να αποσπούν την προσοχή απ' το κείμενο.
- ...είναι συναρπαστικό. Χρησιμοποιεί εναλλαγές στη δομή και το μήκος των προτάσεων. Ο λόγος είναι περιγραφικός και ζωντανός, διατηρώντας τον εγκυκλοπαιδικό του τόνο.
- ...χρησιμοποιεί σωστή γραμματική, ορθογραφία και κανόνες συντακτικού. Ακολουθεί όλους τους κανόνες της σύγχρονης ελληνικής γλώσσας.
- ...δεν μπορεί να γραφτεί. Δεν πρέπει να αναρωτιέστε συνέχεια πώς μπορείτε να τελειοποιήσετε ένα άρθρο. Η τελειότητα, γενικότερα, είναι ένα άπιαστο ιδανικό. Η χαρά του να γράφουμε και να συνεισφέρουμε έγκειται στο ότι δεν απαιτείται τελειότητα.

Ανακτήθηκε από "http://el.wikipedia.org../../../%CF%84/%CE%BF/_/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%7E%CE%A4%CE%BF_%CF%84%CE%AD%CE%BB%CE%B5%CE%B9%CE%BF_%CE%AC%CF%81%CE%B8%CF%81%CE%BF_f3d0.html"

Κατηγορία: Βικιπαίδεια οδηγίες

##### Views

- Σχετικά με
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Česky
- English
- Français
- Bahasa Indonesia
- 日本語
- Polski
- Slovenčina
- Svenska
- Українська
- 粵語
- 中文